प्रधानमंत्री ने ‘मेक इन इंडिया’ कार्यक्रम के तहत व्‍यवसाय करने की सरलता को बढ़ावा देने के लिए उनकी सरकार द्वारा उठाए गए कदमों की चर्चा करते हुए कहा कि भारत की योजना आर्थिक विकास को दिशा देने के लिए बंदरगाह क्षेत्र में एक ट्रिलियन रुपये (एक लाख करोड़ रुपये) का निवेश जुटाने की है। मोदी ने कहा कि निर्यात आयात व्‍यापार की बढ़ती मांग, जिसमें तेजी से बढ रही भारतीय अर्थव्‍यवस्‍था के अनुपात में बढोतरी होगी, की पूर्ति के लिए पांच नए बंदरगाहों के निर्माण की योजना बनाई गई है।